Diari Oficial de la Generalitat Valenciana


Sumari del DOGV 9025, del 22-02-2021 (2021/1537)

Consulta pública prèvia de la modificació puntual número 13 del PGOU de Benigànim.
----------------------------------------------------------------------------------

### Dades del document

Número de DOGV
:   9025

Data del DOGV
:   22-02-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/1537


Data del document
:   04-01-2021

Organisme emissor
:   Ajuntament de Benigànim

Tipus de document
:   Anunci

Descriptors 

:   * Benigànim
    * pla d'urbanisme
    * administració local

Consulta pública prèvia de la modificació puntual número 13 del PGOU de Benigànim. [2021/1537]  
Considerant les actuacions que, amb caràcter previ, han de realitzar-se per a procedir a la redacció d'un instrument de planejament segons el que es disposa en l'article 49 bis de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, modificada per la Llei 1/2019, de 5 de febrer, sent el seu tenor literal el següent:  
«1. Abans de l'elaboració de l'esborrany del pla, el departament de l'administració que el promoga efectuarà a través del portal web una consulta pública prèvia per espai de vint dies en relació amb un document en el qual s'indique de manera succinta els problemes que es pretenen solucionar amb la iniciativa, la necessitat i oportunitat de la seua aprovació, els objectius del pla i les possibles solucions alternatives.  
  
2. La consulta pública prèvia tindrà efectes administratius interns, preparatoris de la redacció del pla, i donarà lloc a l'obligació d'elaborar un informe de resposta conjunta a les aportacions rebudes. Haurà d'incorporar-se a l'expedient el resultat de la consulta, amb indicació del nombre de participants, nombre d'opinions emeses i l'informe de resposta».  
Considerant que, l'Ajuntament de Benigànim, com a administració més pròxima al ciutadà, a través del Departament d'Urbanisme, intenta dirigir i fomentar aquelles accions que repercuteixen de manera directa en els seus veïns.  
Considerant la necessitat de procedir a la modificació puntual de les normes urbanístiques del Pla general vigent, pel que fa a la modificació de determinats paràmetres urbanístics relatius al volum i forma de les edificacions situades en Zona Residencial Eixample (art. 22 i art. 10 de les normes urbanístiques del PGOU): modificació de l'altura mínima edificable, establiment d'un número mínim de dues plantes i regulació de les àrees on es permet la reculada.  
Considerant els antecedents exposats en línies ut supra, mitjançant el present anunci s'obri la consulta pública a realitzar amb caràcter previ a l'elaboració de la documentació relativa a la modificació puntual número 13 del PGOU, consistent en modificació de determinats paràmetres urbanístics relatius al volum i forma de les edificacions situades en Zona Residencial Eixample (art. 22 i art. 10 de les normes urbanístiques del PGOU): modificació de l'altura mínima edificable, establiment de nombre mínim de plantes i regulació de les àrees on es permet la reculada, prevista en l'esmentat article 49 bis de la LOTUP així com en l'article 133.1 de la Llei 39/2015, d'1 d'octubre, del procediment administratiu comú de les administracions públiques; per un termini de vint dies hàbils a comptar des de la publicació d'aquest document en la pàgina web municipal (http://www.beniganim.es/); amb la finalitat de recaptar l'opinió dels subjectes i de les organitzacions i entitats més representatives potencialment afectades per la modificació puntual.  
  
Els suggeriments han de referir-se a temes d'interés comú, relacionats amb l'ordenació del territori, l'urbanisme, paisatge, mobilitat, protecció del patrimoni, medi ambient en l'àmbit municipal d'aquest terme.  
  
Així mateix, ha d'advertir-se que els suggeriments o observacions que sobre aquests extrems desitgen formular s'hauran de presentar en el termini anteriorment referenciat, bé a través de la pàgina web municipal (http://www.beniganim.es/) o per Registre d'Entrada mitjançant instància general, indicant en qualsevol cas i de manera expressa que es refereixen a la «Consulta prèvia modificació múmero 13 del PGOU».  
  
Benigànim, 4 de gener de 2021.- L'alcaldessa: M.ª Amparo Canals Senabre.